CELEX: 32011R0151
Language: hr
Date: 2011-02-18
Title: Uredba Komisije (EU) br. 151/2011 od 18. veljače 2011. o izmjeni Priloga I. Uredbi (EZ) br. 854/2004 Europskog parlamenta i Vijeća u pogledu divljači iz uzgoja  Tekst značajan za EGP

15/Sv. 23
            
            
               HR
            
            
               Službeni list Europske unije
            
            
               118
            
         32011R0151
   
               L 046/17
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 151/2011
   od 18. veljače 2011.
   o izmjeni Priloga I. Uredbi (EZ) br. 854/2004 Europskog parlamenta i Vijeća u pogledu divljači iz uzgoja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 17. stavak 1.,
   budući da:
   
               (1)
            
            
               Uredbom (EZ) br. 854/2004 utvrđena su posebna pravila organizacije službenih kontrola proizvoda životinjskog podrijetla namijenjenih prehrani ljudi.
            
         
               (2)
            
            
               U poglavlju VII. odjeljka IV. Priloga I. Uredbi (EZ) br. 854/2004 utvrđeni su posebni zahtjevi za službene kontrole u pogledu divljači iz uzgoja i mesa divljači iz uzgoja. Jedan od tih zahtjeva nalaže da pregledana divljač iz uzgoja ili pregledano meso divljači iz uzgoja mora biti praćeno certifikatom koji odgovara jednom od predložaka iz poglavlja X. tog odjeljka.
            
         
               (3)
            
            
               Uredba (EZ) br. 853/2004 Europskog parlamenta i Vijeća od 29. travnja o utvrđivanju posebnih higijenskih pravila za hranu životinjskog podrijetla (2) predviđa da subjekti u poslovanju s hranom smiju uz odobrenje nadležnog tijela vršiti klanje bezgrebenki iz uzgoja i nekih kopitara iz uzgoja na mjestu podrijetla, pod određenim uvjetima. Ti uvjeti posebno uključuju zahtjev da zaklane životinje do klaonice prati izjava subjekta u poslovanju s hranom koji je uzgojio te životinje, te certifikat kojeg izdaje i potpisuje službeni ili ovlašteni veterinar. Certifikat kojeg izdaje i potpisuje službeni ili ovlašteni veterinar potvrđuje, između ostalog, pravilno klanje i iskrvarenje životinje te vrijeme i datum klanja.
            
         
               (4)
            
            
               Uredba (EZ) br. 853/2004 kako je izmijenjena Uredbom Komisije (EZ) br. 150/2011 (3) dopušta da u nekih slučajevima potvrda o pravilnom klanju i iskrvarenju životinje te vrijeme i datum klanja budu uključeni u izjavu subjekta u poslovanju s hranom.
            
         
               (5)
            
            
               U takvim je slučajevima primjereno osigurati da službeni ili ovlašteni veterinar provodi redovite provjere rada osoba koje izvode klanje i iskrvarenje životinja. Poglavlje VII. odjeljka IV. Priloga I. Uredbi (EZ) br. 854/2004 potrebno je stoga izmijeniti u skladu s time.
            
         
               (6)
            
            
               Pored toga, predložak zdravstvenog certifikata za životinje namijenjene klanju na gospodarstvu utvrđen je u dijelu B poglavlja X. odjeljka IV. Priloga I. Uredbi (EZ) br. 854/2004. Taj predložak zdravstvenog certifikata također sadržava upise kojima se potvrđuje pravilno izvedeno klanje i iskrvarenje. Potrebno je predvidjeti novi predložak zdravstvenog certifikata za slučajeve kada se ta potvrda navodi u izjavi subjekta u poslovanju s hranom.
            
         
               (7)
            
            
               Uredbu (EZ) br. 854/2004 potrebno je stoga izmijeniti u skladu s time.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 854/2004 mijenja se u skladu s Prilogom ovoj Uredbi.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. veljače 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 139, 30.4.2004., str. 206.
   
      (2)  SL L 139, 30.4.2004., str. 55.
   
      (3)  SL L 46, 19.2.2011., str. 14.
   PRILOG
   Odjeljak IV. Priloga I. Uredbi (EZ) br. 854/2004 mijenja se kako slijedi:
   
               1.
            
            
               Dio A poglavlja VII. mijenja se kako slijedi:
               
                           (a)
                        
                        
                           točka 4. se zamjenjuje sljedećim:
                           
                                       „4.
                                    
                                    
                                       Žive životinje pregledane na gospodarstvu moraju biti praćene certifikatom koji odgovara predlošku iz poglavlja X., dijela A. Životinje pregledane i zaklane na gospodarstvu moraju biti praćene certifikatom koji odgovara predlošku iz poglavlja X., dijela B. Životinje pregledane i zaklane na gospodarstvu u skladu s točkom 3.a odjeljka III. Priloga III. Uredbi (EZ) br. 853/2004 moraju biti praćene certifikatom koji odgovara predlošku iz poglavlja X., dijela C.”;
                                    
                                 
                     
                           (b)
                        
                        
                           dodaje se sljedeća točka 5.:
                           
                                       „5.
                                    
                                    
                                       Kada nadležno tijelo odobri da subjekt u poslovanju s hranom može potvrditi pravilno klanje i iskrvarenje životinja, službeni ili ovlašteni veterinar provodi redovite provjere rada osobe koja izvodi klanje i iskrvarenje.”
                                    
                                 
                     
         
               2
            
            
               U poglavlju X. dodaje se sljedeći dio C:
               „C.   PREDLOŽAK ZDRAVSTVENOG CERTIFIKATA ZA DIVLJAČ IZ UZGOJA ZAKLANU NA GOSPODARSTVU u skladu s točkom 3.a odjeljka III. Priloga III. Uredbi (EZ) br. 853/2004.
               
                  ”